অলিম্পিক-লড়াই জিততে জি-টোয়েন্টি সম্মেলন থেকে শিনজো আবে সরাসরি চলে গিয়েছিলেন আর্জেন্টিনার রাজধানী বুয়েনস আইরেসে৷ রাশিয়ার সেন্ট পিটার্সবুর্গ থেকে সেখানে গিয়ে অবশ্য মন খারাপ করে ফিরতে হয়নি জাপানের প্রধানমন্ত্রীকে৷ টোকিওর আয়োজক হবার দাবি আদায় করেই ফিরেছেন৷ আনন্দে সবাই যেখানে হাসে, জাপানের প্রধানমন্ত্রী তখন অনেকটা কাঁদতে কাঁদতেই বলেছেন, ‘‘২০২০ অলিম্পিকের আয়োজক হয়ে আমরা নতুন আশার জন্ম দেবো৷ ’’